text: Så meget vand har Bent i sin lade
  26 december 2015 kl. 14.23
  En lade i Vester Sottrup ved Sønderborg er oversvømmet af regnvand. Brand og redning er i færd med at pumpe vand væk.
  Bent Jørn Lorenzen på Snogbækvej i Vester Sottrup ved Sønderborg har i den grad fået regnvejret at føle.
  Ude i hans lade er alt oversvømmet; for 10.000 kr. træpiller, både, cykler og campingvogne. Alt står under vand.
  - Jeg er helt vildt frustreret. Jeg vågnede kl. 6.30 og fornemmede straks, at der var et eller andet galt, fortæller den fortvivlede husejer.
  
  